[bookmark: _Hlk83122131]Z A P I S N I K
3. sjednice Vijeća Mjesnog odbora Dubrava - Središte,
održane 20. rujna 2021.
u prostoru objekta mjesne samouprave, Međugorska 55,
s početkom u 18:00 sati



NAZOČNI ČLANOVI VIJEĆA: Ivana Blažević, Raco Jaković, Antonija Majić, Svan Relac, Božidar Macan, Marija Orešić, Ivana Lulić, Lucija Matić, Damir Nehyba



Predsjedava Ivana Blažević, predsjednica Vijeća.

Zapisnik vodi: Raco Jaković, potpredsjednik Vijeća.



	Predsjednica konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara  3. sjednicu Vijeća Mjesnog odbora.

	Bez rasprave, jednoglasno, Vijeće prihvaća tekst Zapisnika 2. sjednice Vijeća, održane 9. kolovoza 2021., bez izmjena.

Na prijedlog članova Vijeća, Vijeće jednoglasno utvrđuje dopunu dnevnog reda:

1. Prijedlog za postavljanje uspornika prometa u Trepčanskoj ulici – donošenje zaključka
2. Prijedlog za postavljanje uspornika prometa u Međugorskoj ulici – donošenje zaključka
3. Traženje dokumentacije vezano uz infrastrukturne planove objekta XII. Gimnazije – donošenje zaključka


	Na prijedlog predsjednice Vijeće jednoglasno  utvrđuje


D N E V N I    R E D:


1. Prijedlozi Vijeća Mjesnog odbora Dubrava – središte za Program građenja komunalne infrastrukture na području Grada Zagreba u 2022. – donošenje zaključka
2. Prijedlozi Vijeća Mjesnog odbora Dubrava – središte za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.- donošenje zaključka
3. Prijedlog prioriteta za Plan komunalnih aktivnosti Gradske četvrti Gornja Dubrava u 2022. – donošenje zaključka
4. Prijedlog za uklanjanje spremnika za razvrstavanje otpada s lokacije Ulica Hrvatskog proljeća 20-22 – donošenje zaključka
5. Prijedlog za postavljanje uspornika prometa u Trepčanskoj ulici – donošenje zaključka
6. Prijedlog za postavljanje uspornika prometa u Međugorskoj ulici – donošenje zaključka
7. Traženje dokumentacije vezano uz infrastrukturne planove objekta XII. Gimnazije – donošenje zaključka
8. Prijedlog odluke o izmjenama i dopunama Odluke o nerazvrstanim cestama – davanje mišljenja
9. [bookmark: m_-4987525657434944549__Hlk64622320]Prijedlog  o mjestima za trgovinu na malo izvan prodavaonica i tržnica na malo koja se obavlja na pokretnim napravama  i vanjskom izgledu pokretnih naprava i privremenih građevina – davanje mišljenja
10. Prijedlog za sastanak s predsjednikom Vijeća Gradske četvrti Gornja Dubrava i voditeljem IV. područnog odsjeka komunalnog redarstva
11. Pitanja, prijedlozi i obavijesti.





Ad 1. Prijedlozi Vijeća Mjesnog odbora Dubrava – središte za Program građenja komunalne infrastrukture na području Grada Zagreba u 2022. 

Predsjednica usmeno informira nazočne o predmetu rasprave i odlučivanja.
	U raspravi sudjeluju svi prisutni.
	Vijeće jednoglasno donosi


Z A K LJ U Č A K
o prijedlozima Vijeća Mjesnog odbora Dubrava - središte za Program građenja komunalne infrastrukture na području Grada Zagreba u 2022.



Predlaže se u Program građenja komunalne infrastrukture na području Grada Zagreba u 2022. uvrstiti izvođenje sljedećih radova:

· Izgradnju perivoja u neposrednoj blizini XII. Gimnazije
· Izgradnja fiksnog reciklažnog dvorišta u Međugorskoj ulici
· Izrada prometne studije za MO Dubrava Središte
· Izgradnja vau-vau parka u blizini Boćarskog doma A. Starčević




Ad 2. Prijedlozi Vijeća Mjesnog odbora Dubrava – središte za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

Predsjednica usmeno informira nazočne o predmetu rasprave i odlučivanja.
	U raspravi sudjeluju svi prisutni.
	Vijeće jednoglasno donosi

Z A K LJ U Č A K
o prijedlozima Vijeća Mjesnog odbora Dubrava - središte za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.



Predlaže se u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. uvrstiti izvođenje sljedećih radova:

· Zbog čestih pucanja cijevi, predlaže se rekonstrukcija vodoopskrbnog cjevovoda na području Mjesnog odbora Dubrava - središte 
· Rekonstrukcija Ulice Hrvatskog proljeća te izgradnja biciklističke staze kako bi se spojila staza od Grižanske ulice do Ljubijske ulice
· Rekonstrukcija ulice Križnog puta u cijelosti (kolnik, nogostup, kanalice )
· Rekonstrukcija Virovske ulice ( kolnik, nogostup, kanalice )
· Rekonstrukcija Plješivičke ulice ( kolnik, nogostup, kanalice )
· Rekonstrukcija Širinečke ulice kbr. 1 - 21 ( kolnik, nogostup, kanalice )
· Rekonstrukcija Zavidovićke ulice ( kolnik, nogostup, kanalice )
· Rekonstrukcija nogostupa na raskršću Križnog s Pernatskom ulicom 
· Nastavak izmjene stupova i postave LED rasvjetnih tijela od Trepčanske ulice u smjeru zapada


Ad 3. Prijedlog prioriteta za Plan komunalnih aktivnosti Gradske četvrti Gornja Dubrava u 2022. 

Predsjednica usmeno informira nazočne o predmetu rasprave i odlučivanja.
	U raspravi sudjeluju svi prisutni.
	Vijeće jednoglasno donosi


Z A K LJ U Č A K
o prijedlogu prioriteta za Plan komunalnih aktivnosti Gradske četvrti Gornja Dubrava u 2022.

I. Vijeće Mjesnog odbora Dubrava - središte predlaže sljedeće prioritete za Plan komunalnih aktivnosti Gradske četvrti Gornja Dubrava u 2022.:

1. S obzirom na dotrajalost objekta, predlaže se obnova područnog objekta DV Pčelica na adresi Trepčanska 10 ( energetska obnova objekta i obnova unutrašnjih prostorija te uređenje okoliša u skladu s potrebama ustanove )
2. OŠ dr. Ante Starčevića – uređenje okoliša i prostora za održavanje događanja na prostoru dvorišta
3. Predlažemo uređenje parka Prosinačkih žrtava ( postava novih klupa i sprava u dječjem parku, održavanje zelenila, izgradnja sjenice ... )
4. Predlažemo uređenje zelene površine i šetnice na području koji spaja Međugorsku ulicu i šetnicu kod boćališta dr. Ante Starčevića te proširenje same šetnice i iscrtavanje biciklističke staze na istom pravcu



Ad 4. Prijedlog za uklanjanje spremnika za razvrstavanje otpada s lokacije Ulica Hrvatskog proljeća 20-22 

Članovi Vijeća primili su pisani materijal uz poziv.
	U raspravi sudjeluju svi prisutni.
	Vijeće sa osam glasova “ZA” i jednim glasom “PROTIV” donosi


Z A K LJ U Č A K
o prijedlogu za uklanjanje spremnika za razvrstavanje otpada

I. Razmotren je zahtjev predstavnika suvlasnika stambene zgrade u Ulici Hrvatskog proljeća k.br. 20 i k.br. 22. za uklanjanje spremnika za razvrstavanje otpada.

II. Predlažemo uklanjanje svih spremnika za razvrstavanje otpada osim spremnika za staklo.
III. Također predlažemo da se spremnike za miješani komunalni otpad u potpunosti ogradi o trošku stanara zgrade 


Ad 5. Prijedlog za postavljanje uspornika prometa u Trepčanskoj ulici

U raspravi sudjeluju svi prisutni.
	Vijeće jednoglasno donosi
Z A K LJ U Č A K
o prijedlogu za postavljanje uspornika prometa u Trepčanskoj ulici

I. Razmotren je prijedlog za postavljanje uspornika prometa u Trepčanskoj ulici.
II. Vijeće podržava navedeno i predlaže postavljanje uspornika na početku i na kraju Trepčanske ulice.


Ad 6. Prijedlog za postavljanje uspornika prometa u Međugorskoj ulici

U raspravi sudjeluju svi prisutni.
	Vijeće jednoglasno donosi
Z A K LJ U Č A K
o prijedlogu za postavljanje uspornika prometa u Međugorskoj ulici

I. Razmotren je prijedlog za postavljanje uspornika prometa u Međugorskoj ulici.
II. Vijeće podržava navedeno i predlaže postavljanje uspornika kod k.br. 47,  kbr. 43 i kbr. 21.



Ad 7. Traženje dokumentacije vezano uz infrastrukturne planove objekta XII. Gimnazije

U raspravi sudjeluju svi prisutni.
	Vijeće jednoglasno donosi

Z A K LJ U Č A K
o prijedlogu za traženje dokumentacije infrastrukturnih planova objekta XII. Gimnazije

Traži se dokumentacije infrastrukturnih planova objekta XII. Gimnazije, a vezano za pristupne ceste te terminski plan, odnosno, do kada se planira završetak radova i kada počinje izgradnja novih prometnica kako bi se mogle planirati ostale aktivnosti na okolnom području.

Ad 8. Prijedlog odluke o izmjenama i dopunama Odluke o nerazvrstanim cestama

Članovi Vijeća primili su pisani materijal uz poziv.

	U raspravi sudjeluju svi prisutni.
	Vijeće jednoglasno donosi

Z A K LJ U Č A K
o prijedlogu izmjena i dopuna Odluke o nerazvrstanim cestama


Vijeće Mjesnog odbora Dubrava – središte podržava prijedlog Odluke o izmjenama i dopunama Odluke o nerazvrstanim cestama.

[bookmark: m_7643656313208108390__Hlk64622320]Ad 9. Prijedlog odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama  i vanjskom izgledu pokretnih naprava i privremenih građevina 

Članovi Vijeća primili su pisani materijal uz poziv.

	U raspravi sudjeluju svi prisutni.
	Vijeće jednoglasno donosi

Z A K LJ U Č A K
[bookmark: _Hlk64622320]o prijedlogu Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama  i vanjskom izgledu pokretnih naprava i privremenih građevina


Vijeće Mjesnog odbora Dubrava – središte će donijeti zaključak na sljedećoj sjednici nakon što fizički obiđe sve navedene lokacije i utvrdi stvarno stanje svih mjesta za trgovinu na malo koje se nalaze izvan prodavaonica i tržnica na malo.

Ad 10. Prijedlog za sastanak s predsjednikom Vijeća Gradske četvrti Gornja Dubrava i voditeljem IV. područnog odsjeka komunalnog redarstva


Predsjednica usmeno informira nazočne o predmetu rasprave i odlučivanja.
	U raspravi sudjeluju svi prisutni.
	Vijeće jednoglasno donosi

Z A K LJ U Č A K
o prijedlogu za sastanak s predsjednikom Vijeća Gradske četvrti Gornja Dubrava i voditeljem IV. Područnog odsjeka komunalnog redarstva

Vijeće Mjesnog odbora Dubrava – središte podržava prijedlog za sastanak s predsjednikom Vijeća Gradske četvrti Gornja Dubrava i voditeljem IV. područnog odsjeka komunalnog redarstva, ali i prometnog redarstva te sa voditeljem Čistoće.




Ad 11. Pitanja, prijedlozi i obavijesti

Nije bilo rasprave.





Dovršeno u 19,45 sati.

KLASA: 026-02/21-002/1590
[bookmark: _GoBack]URBROJ: 251-06-11-505-21-2
U Zagrebu,  20. rujna 2021.

Zapisnik sastavio: 							        Predsjednica
Raco Jaković								Vijeća Mjesnog odbora

						                                           Ivana Blažević
							 








